Jaunimo iki 20 ir iki 23 metų Europos

sunkiosios atletikos čempionatų pasiruošimo

ir vykdymo 2015 metais Klaipėdoje programos

1 priedas

**JAUNIMO IKI 20 IR IKI 23 METŲ EUROPOS SUNKIOSIOS ATLETIKOS ČEMPIONATŲ NUOSTATAI**

**Data –** 2015 m. spalio 2–11 d.

**Varžybų vieta –** Klaipėdos lengvosios atletikos maniežas, Taikos prospektas 58, Klaipėda, Lietuva.

**Treniruočių vieta –** Klaipėdos centrinio stadiono sporto salė, Sportininkų g. 46, Klaipėda, Lietuva.

**Apgyvendinimas** – Klaipėda „AMBERTON“ viešbutis, Naujojo Sodo g. 1, Klaipėda, Lietuva. Viešbutis „Europa city“, „Aurora“, Nemuno g. 51, Klaipėda.

Dalyviai turi priimti Organizacinio komiteto siūlomą apgyvendinimą.

Minimali dalyvių viešnagės trukmė yra 6–9 naktys.

**Varžybų taisyklės ir nuostatai –** varžybos bus vykdomos pagal Europos (EWF) ir Pasaulio (IWF) federacijų taisykles.

**Varžybų dalyviai.**

Atletai, gimę **1992 m.–1994 m.**

Atletai, gimę **1995 m. ir jaunesni**

Dalyvauti gali tik tos nacionalinės federacijos, kurios neturi finansinių įsipareigojimų Europos ir Pasaulio federacijoms bei yra užpildžiusios savo nacionalinės komandos atletų duomenis ADAMS sistemoje.

**Kategorijos.**

**Jaunimas Iki 20 m.**

Vyrai: 56 kg / 62 kg / 69 kg / 77 kg / 85 kg / 94 kg / 105 kg / +105 kg /

Merginos: 48 kg / 53 kg / 58 kg / 63 kg / 69 kg / 75 kg / + 75 kg

**Iki 23 m.**

 Vyrai: 56 kg / 62 kg / 69 kg / 77 kg / 85 kg / 94 kg/ 105 kg / +105 kg /

 Merginos: 48 kg / 53 kg / 58 kg / 63 kg / 69 kg / 75 kg / +75 kg

**Paraiškos.**

Preliminarių paraiškų formos Organizaciniam komitetui ir Europos sunkiosios atletikos federacijai turi būti pateiktos ne vėliau kaip iki 2015 m. liepos 30 d., o finalinės iki 2015 m. rugpjūčio 30 d.

**Apdovanojimai.**

Nugalėtojai ir prizininkai bus apdovanojami aukso, sidabro, bronzos medaliais dvikovėje, stūmime ir rovime kiekvienoje svorio kategorijoje. Geriausi atletai visose amžiaus grupėse (pagal sinklerio skaičiavimo lentelę) apdovanojami prizais.

**Dopingo kontrolė.**

Dopingo kontrolė bus atliekama laikantis Tarptautinės sunkiosios atletikos federacijos Antidopingo kodekso.

**Inventorius –** varžybose ir treniruotėse bus naudojama Eleiko įranga.

**Draudimas –** nacionalinės federacijos prisiima visą moralinę ir finansinę atsakomybę dėl savo atletų sveikatos ar nelaimingų atsitikimų.

**Akreditacija** vyks Klaipėda „AMBERTON“ viešbutyje atvykus dalyviams.

**Vėliavos ir nacionaliniai himnai.**

Kiekviena delegacija, dalyvaujanti varžybose, turi atsivežti dvi savo šalies 100 x 150 cm dydžio vėliavas ir savo šalies himno įrašą USB atmintinėje arba kompaktiniame diske.

**Transportas.**

Organizacinis komitetas parūpins transportą, kuris reguliariai kursuos tarp apgyvendinimo, varžybų ir treniruočių vietų.

**Vizos.**

Visi dalyviai turi patys pasitikrinti, ar atvykti į Lietuvą jiems yra reikalinga viza.

Vizos reikalingos šioms šalims: Armėnijai, Azerbaidžanui, Baltarusijai, Gruzijai, Kosovui, Moldavijai, Rusijai, Turkijai, Ukrainai.

Vizos nereikia asmenims, turintiems biometrinius pasus: Albanija, Bosnija ir Hercegovina, Serbija (išskyrus Serbijos koordinavimo direktorato (serbų kalba *Koordinaciona uprava*) išduotų Serbijos pasų turėtojus).

**Informacija.**

Tikėtina vidutinė temperatūra čempionatų metu Klaipėdoje 12–14° C.

Elektros tinklo įtampa: 220 V.

Valiuta: Litas (1 euras = 3,45 lito).

\_\_\_\_\_\_\_\_\_\_\_\_\_\_\_\_\_\_\_\_\_\_\_